.td_uid_2_61446e02c3bd6_rand.td-a-rec-img{text-align:left}.td_uid_2_61446e02c3bd6_rand.td-a-rec-img img{margin:0 auto 0 0} Raġel li qiegħed taħt arrest preventiv fil-Faċilità Korrettiva ta' Kordin qed jallega li nsterqulu €10,000 fil-ħabs. Ir-raġel, li hu mis-Somalja, ilu taħt arrest mit-23 ta' Awwissu wara li nqabad b'€160,000 fi flus kontanti fil-bagalja tiegħu fl-ajruport Malti. L-Ispettur Oriana Spiteri li kienet qed tmexxi l-prosekuzzjoni qalet lill-Maġistrat Gabriella Vella li r-raġel huwa mixli b'ħasil ta' flus u li pprova jevadi t-taxxa. Hija qalet ukoll li s-sors tal-flus għadu mhux magħruf. Il-Qorti semgħet kif €10,000 ingħataw lura lir-raġel fil-ħabs minħabba li dan huwa l-massimu ammont ta' flus kontanti li wieħed jista' jġorr fuqu. Għal xi raġuni jew oħra, dawn il-flus għebu. Il-pulizija qegħdin jinvestigaw fejn setgħu marru. L-avukati tal-akkużat Franco Debono u Francesca Zarb talbu għall-ħelsien mill-arrest għar-raġel. Huma saħqu li l-klijent tagħhom huwa involut fil-komunità Somala fil-pajjiż u għandu żewġt iħwienet fil-Ħamrun. Madanakollu, il-Qorti qalet li l-akkużat naqas milli jipprovdi l-indirizzi personali u tan-negozji tiegħu u qalet ukoll li r-raġel ma ddikjarax id-dħul kollu tiegħu mill-2018 sal-2020. Għaldaqstant hija ma laqatx din it-talba. Bħalissa, it-tmexxija tal-ħabs għaddejja minn skrutinju kbir wara li żewġ priġunieri neħħew ħajjithom b'idejhom fis-sajf. F'Lulju: Tmut il-priġuniera li f'Ġunju ppruvat tagħmel suwiċidju F'Awwissu: Imut il-priġunier li pprova jagħmel suwiċidju .td_uid_3_61446e02c4354_rand.td-a-rec-img{text-align:left}.td_uid_3_61446e02c4354_rand.td-a-rec-img img{margin:0 auto 0 0}